**Twilight – Epäilys** (engl. *The Twilight Saga: Eclipse*) on 30. kesäkuuta 2010 ensi-iltansa saanut yhdysvaltalainen elokuva, jonka ohjasi David Slade. Se on Summit Entertainmentin tuottaman Stephenie Meyerin fantasiakirjasarja *Houkutukseen* perustuvan elokuvasarjan kolmas osa ja elokuvasarjan ensimmäinen osa, joka julkaistiin Imax-versiona.

Elokuvan pääosissa näyttelevät jo aiemmista elokuvista tutut Kristen Stewart, Robert Pattinson ja Taylor Lautner. *Twilight - Epäilys* oli taloudellinen menestys, mutta sai kriitikoilta ristiriitaisen vastaanoton.

Tuotanto
--------

### Tausta

*Houkutus* (engl. *Twilight*) on yhdysvaltalaisen kirjailijan Stephenie Meyerin kirjoittama neliosainen fantasiakirjasarja. Sarja kertoo teini-ikäisestä Bella Swanista, joka rakastuu vampyyripoika Edward Culleniin. Sarjan ensimmäinen osa *Twilight* ilmestyi alkuperäiskielellä 2005 ja samana vuonna suomennettuna nimellä *Houkutus*. Toinen osa *New Moon* ilmestyi 2006 ja sen suomennos *Uusikuu* 2007. Kolmas osa *Eclipse* julkaistiin 2007 ja suomeksi 2008 nimellä *Epäilys*. Kirjasarjaan kuuluu lisäksi 2008 ilmestynyt *Breaking Dawn*, joka ilmestyi suomeksi nimellä *Aamunkoi* lokakuussa 2009. *Houkutus*-sarjan kirjoja on myyty maailmanlaajuisesti yli 42 miljoonaa kappaletta, ja sitä on käännetty yli 37 kielelle.

Yhdysvaltalainen elokuvayhtiö Summit Entertainment teki 21. marraskuuta 2008 ensi-iltansa saaneen elokuvan *Twilight – Houkutus* kirjasarjan ensimmäisen osan *Houkutuksen* pohjalta. Vaikka elokuva sai kriitikoilta ristiriitaisen vastaanoton, siitä tuli heti suuri taloudellinen menestys: *Twilight – Houkutus* tuotti avajaispäivänään 35,7 miljoonaa dollaria ja kokonaisuudessaan keräsi ensi-iltaviikonloppunaan yli 70,55 miljoonaa dollaria. Kaikkiaan elokuva on tuottanut yli 379 miljoonaa dollaria. *Twilight – Houkutuksen* taloudellisesti menestyksellisen ensi-illan jälkeen Summit ilmoitti tekevänsä elokuvan myös kirjasarjan toisen osan *Uudenkuun* pohjalta. Chris Weitzin ohjaama *Twilight – Uusikuu* sai ensi-iltansa marraskuussa 2009. Se oli ensimmäisen osan tavoin suuri taloudellinen menestys ja tuotti avausviikonloppunaan maailmanlaajuisesti yli 258,8 miljoonaa dollaria.

### Kehitys

Vuoden 2008 marraskuun puolivälissä Summit Entertainment julkisti hankkineensa elokuvaoikeudet Stephenie Meyerin *Houkutus*-kirjasarjan osiin *Uusikuu*, *Epäilys* ja *Aamunkoi*. Helmikuussa 2009 yhtiö julkisti tekevänsä elokuvan kirjasarjan kolmannen osan *Epäilyksen* pohjalta. Helmikuussa 2009 Summit ilmoitti myös, ettei *Twilight – Uudenkuun* ohjannut Chris Weitz palaisi ohjaamaan kolmatta elokuvaa: hänen oli määrä olla *Twilight – Epäilyksen* kuvausten alkaessa yhä työstämässä *Twilight – Uuttakuuta*. Huhtikuussa 2009 Summit ilmoitti brittiläisen ohjaajan David Sladen ohjaavan *Twilight – Epäilyksen* ja kahden edellisen osan käsikirjoittaneen Melissa Rosenbergin palaavan käsikirjoittamaan myös kolmannen elokuvan.

### Näyttelijöiden valinta

Bryce Dallas Howard näyttelee Victoriaa
Kristen Stewart, Robert Pattinson ja Taylor Lautner, jotka näyttelivät myös edellisissä osissa, jatkavat päärooleissa. Myös useat muut kahden edellisen elokuvan näyttelijät palaavat rooleihinsa. Heinäkuussa 2009 Summit Entertainment ilmoitti näyttelijä Bryce Dallas Howardin korvaavan Rachelle Lefevren vampyyri Victorian roolissa. Alun perin Lefevren oli määrä jatkaa roolissa, mutta hän ei Summitin mukaan ollut aikatauluongelmien takia vapaana kuvaamaan elokuvaa. Lefevre kertoi kuitenkin Summitin korvauspäätöksen tulleen hänelle yllätyksenä ja kertoi olevansa järkyttynyt ja surullinen yhtiön päätöksestä. Yhtiö paljasti myös myöhemmin, ettei Lefevren ollut tarpeeksi 'kissamainen' näyttelemään Victoriaa.

### Kuvaukset

*Twilight – Epäilyksen* kuvaukset alkoivat Vancouverissa 17. elokuuta, ja niiden oli määrä päättyä 31. lokakuuta 2009. Ne päättyivät kahta päivää suunniteltua aiemmin 29. lokakuuta 2009. Kuvausten aikana ohjaaja Slade julkaisi kuvia elokuvasta.

Huhtikuussa 2010 Lainey Gossip levitti tiedon, että *Twilight - Epäilyksen* joitakin kohtia kuvataan uudelleen, esimerkiksi Bellan ja Edwardin niittykohtaus ja joitakin taistelukohtauksia. Sama tekijä kertoi myös, että uusintakuvauksiin valittaisiin eri ohjaaja, sillä Sladella ja Summit Entertainmentilla on erimielisyyksiä keskenään. Osa tiedoista paljastui myöhemmin valheeksi, kun Gossip Cop kielsi nämä huhut ja antoi vastauksia joihinkin kysymyksiin: Ensinnäkin "Uusintakuvaukset olivat suunnitteilla kuukausia, kuten se on monien muidenkin elokuvien teon aikana", kertoo studio. Toiseksi Summitin ja Sladen väliset erimielisyydet eivät ole vaikuttaneet Summitin päätökseen palkata joku muu kuin Slade ohjaamaan uusintakuvaukset. Slade on 100% varmuudella ohjaamassa uusintakuvaukset, samoin kuin hän kuvasi koko elokuvan ja studio on "erittäin tyytyväinen" elokuvan ohjaajaan, ja studio sisäisesti uskoo kolmannen elokuvan tulevan olemaan paras koko elokuvasarjassa. Paljastui myös, että uusintakuvauksia tehdään erittäin vähän, ja niihin ei sisälly niittykohtausta.

Uusintakuvausten varmistamisen jälkeen HitFix julkaisi tiedon, että kuvaukset, joita Slade on ohjaamassa, eivät ole uusintakuvauksia, vaan ikään kuin lisäystä jo valmiina oleviin kohtauksiin. Kohtaukset kuvataan leikattavaksi tai täydennettäväksi jo valmiiksi saatuihin kohtauksiin, ja ne voidaan kuvata esimerkiksi huonon valaistuksen tai puutteellisen tiedon takia. Lisäkohtausten kuvaamiseen meni noin kolme päivää.

### Musiikki

*Pääartikkeli: Eclipse (soundtrack)*
Lokakuussa 2009 Muse kertoi MTV:n haastattelussa, että yhtye saattaisi olla valmis tekemään kappaleita myös *Twilight – Epäilys* -elokuvaa varten. Muse on luovuttanut kappaleitaan kahteen edelliseen sarjan elokuvaan. Toukokuun alussa Stephenie Meyer kertoi virallisilla kotisivuillaan, että Muse tekee elokuvan soundtrack-levylle kappaleen, josta tulee myös heidän singlensä. Kappale on nimeltään *Neutron Star Collision (Love is Forever)*. Kyseinen single julkaistaan 17. toukokuuta 2010. Toukokuussa 2010 ilmoitettiin, että latina-amerikkalainen bändi Jesse & Joy kuullaan myös soundtrack-levyllä.

Elokuvan score - levyn sävelsi Howard Shore, joka on säveltänyt musiikkia myös elokuvaan *Taru sormusten herrasta*. Virallinen soundtrack-levy julkaistiin 8. kesäkuuta 2010. Toukokuussa 2010 score-levyn ilmoitettiin ilmestyvän 29. kesäkuuta 2010.

### Markkinointi

Helmikuussa 2010 julkaistiin uusia kuvia Bellasta ja Edwardista Cullenien talolla, niityllä sekä kuva Rileystä ja Victoriasta pitämässä kiinni Edwardista.

Elokuvan virallinen traileri nähtiin 12. maaliskuuta juuri ennen Robert Pattinsonin tähdittämää elokuvaa *Remember Me*. *Twilight - Uudenkuun* Ranskan DVD - julkaisussa elokuvan lisämateriaali sisältää pätkän, jossa näytetään *Twilight - Epäilyksen* kulissien taakse. Suomessa julkaistiin myös kahden levyn julkaisu, joka sisälsi kyseisen pätkän ja paljon muuta. Helmikuussa 2009 julkistettiin tieto, että Ison-Britannian kahden levyn DVD ja Blu-ray *Twilight - Uusikuu* julkaisu sisältää pienen pätkän elokuvasta *Twilight - Epäilys* ja että bonuslevyllä riittää katsottavaa jopa tunneiksi. Wal-Martilla julkaistavalla kahden levyn julkaisulla eli "Ultimate Fan Edition" julkaisulla nähdään seitsemän minuutin klippi elokuvasta. Tämä sisältää esimerkiksi kohtauksia kulissien taakse ja haastattelun yhdessä Robert Pattinsonin, Kristen Stewartin, Taylor Lautnerin ja Stephenie Meyerin kanssa.

9. maaliskuuta 2010 elokuvan Twitter-käyttäjä ilmoitti, että seuraavana päivänä julkaistaan muutamia sekunteja kestävä esimaku-video elokuvan virallisesta trailerista, joka sitten lupausten mukaan julkaistiin 10. maaliskuuta 2010. Samana päivänä julkaistiin myös tieto, että seuraavana päivänä 11. maaliskuuta 2010 julkaistaan elokuvan virallinen traileri.

15. maaliskuuta 2010 julkaistiin noin kaksi minuuttia kestävä video, jossa näytettiin elokuvan kulissien taakse. 20. maaliskuuta julkaistiin vähän alle 2 minuuttia kestävä pätkä elokuvasta, jossa Edward ja Bella ovat Bellan makuuhuoneessa juttelemassa Bellan vampyyriksi muuttamisesta.

16. huhtikuuta 2010 Summit Entertainment ilmoitti Twitter - käyttäjänsä kautta, että 23. huhtikuuta 2010 nähdään *Twilight - Epäilyksen* toinen ja viimeinen traileri. Kolmikko esiintyi kesäkuussa 2010 MTV Movie Awards -palkintogaalassa, jossa he esittelivät elokuvasta ennennäkemättömän pätkän.

Elokuvan virallisille fanisivuille levisi kuva Turun linja-autoasemalta löytyneestä jättikokoisesta julisteesta. Turusta löytyi samankokoinen *Twilight – Uusikuun* juliste myös viime vuonna samasta paikasta ennen kuin *Twilight – Uusikuu* sai ensi-iltansa.

26. toukokuuta 2010 pidetyssä National Movie Awards -palkintogaalassa julkaistiin uusi pätkä elokuvasta. *Twilight - Epäilys* voitti palkinnon kategoriassa "kesän odotetuin elokuva".

Juoni
-----

**Varoitus:  Seuraava kirjoitus paljastaa yksityiskohtia juonesta.**
Seattlessa Riley Biers (Xavier Samuel) joutuu Victorian (Bryce Dallas Howard) hyökkäyksen kohteeksi, sillä hän on luomassa vastasyntyneiden vampyyrien armeijaa tuhotakseen Bella Swanin (Kristen Stewart). Forksissa Edward Cullen (Robert Pattinson) ja Bella juttelevat siitä, mitä vaikeuksia kuolemattomaksi vampyyriksi muuttuminen tuo mukanaan. Edward muuttui vampyyriksi ollessaan seitsemäntoista, ja Bella on jo kahdeksantoista. Bella kertoo, miksei halua naimisiin niin nuorena. Edward kuitenkin kieltäytyy muuttamasta Bellaa ennen naimisiin menoa ja Bellalla on useita ihmiskokemuksia, joita hän ei muuten saisi kokea. Kun Charlie Swan (Billy Burke) tutkii Riley Biersin yllättävää katoamista, Edward epäilee, että tämän katoamisen takana ovat vastasyntyneet vampyyrit. Heti tämän epäilyksen jälkeen nähdään Riley Bellan huoneessa.

Bella yrittää vakuuttaa Edwardille, että Jacob Black (Taylor Lautner) ja muu ihmissusilauma ei koskaan satuttaisi häntä, mutta Edward ei ole vieläkään vakuuttunut ja on huolissaan Bellan turvallisuudesta. Bella menee La Pushiin tapaamaan Jacobia, ja palaa kotiin vahingoittumattomana. Yhden vierailun aikana Jacob myöntää, että on rakastunut Bellaan ja suutelee häntä. Bella lyö Jacobia, mutta nyrjäyttää kätensä. Myöhemmin Edward uhkaa Jacobia murtamalla tämän leuan ja kieltää Jacobia koskemasta Bellaan vasten tämän omaa tahtoaan. Bella oli kutsunut Jacobin ja muun susilauman valmistujaisjuhliin, mutta peruu kutsun suudelman jälkeen. Mutta kun Jacob pyytää anteeksi käyttäytymistään, Bella antaa hänelle anteeksi.

Samaan aikaan Alice näkee näyn vastasyntyneiden vampyyrien armeijasta, jotka ovat hyökkäämässä Forksiin ja tätä armeijaa johtaa Riley Biers. Jacob, joka on tullut juhliin Quilin ja Embryn kanssa, suostuvat yhteistyöhön Culleneiden kanssa Bellan turvallisuuden vuoksi. Myöhemmin Cullenit ja sudet tapaavat metsässä, jossa Jasper opettaa heitä taistelemaan ja he juttelevat strategiasta. Harjoitusten päätyttyä Jasper selittää Bellalle, että hänet loi vampyyri nimeltään Maria, sillä tämä tarvitsi jonkun, joka kontrolloi vastasyntyneiden armeijaa. Jasper inhosi sitä, miksi hänet oli alun perin luotu, ja kun hän sitten tapasi Alicen, hän liittyi Cullenien perheeseen Alicen kanssa. Bella alkaa ymmärtämään Alicen ja Jasperin välillä olevaa sidettä ja alkaa ymmärtämään Jasperia paremmin. Bella tajuaa, että ikuisuuden eläminen Edwardin kanssa on tärkeämpää kuin mikään muu, joten hän hyväksyy Edwardin kosinnan. Bella haluaa myös kokea intiimin olon Edwardin kanssa ennen kuin hänestä tulee vampyyri. Bella lupaa mennä kalliiseen yliopistoon ja antaa Edwardin ostaa hänelle ylihinnoitetun auton, jos tämä edes yrittäisi. Edward lupaa, että he yrittävät, mutta pelkää, että saattaa tappaa Bellan vahingossa. Edward ja Bella leiriytyvät vuorille piilottaakseen Bellan verenhimoisilta vastasyntyneiltä. Sinä yönä Bella kuulee Edwardin ja Jacobin käymän keskustelun, kun nämä kaksi luulevat Bellan nukkuvan. Aamulla Jacob kuulee, kun Edward ja Bella juttelevat kihlautumisestaan, ja tämä järkyttää Jacobia. Ennen kuin hän lähtee taisteluun, uhaten tapattaa itsensä, Bella epätoivoissaan pyytää Jacobia suutelemaan häntä. Bella tajuaa, että on rakastunut Jacobiin. Edward kuulee suudelmasta Jacobin ajatusten kautta, muttei ole vihainen, sillä Bella sanoo, että rakastaa häntä enemmän kuin Jacobia.

Victoria löytää Bellan piiloutumispaikan. Edward tappaa Victorian, kun Seth tappaa hänen kumppaninsa Rileyn. Samaan aikaan Cullenit ja Quileute-heimo tekevät selvää vastasyntyneiden armeijasta. Jacob vahingoittuu pahasti, kun hän pelastaa Leah Clearwaterin vastasyntyneen kynsistä. Muutamat Volturit saapuvat katsomaan, mitä on tekeillä. He huomaavat myös, että Cullenit ovat säästäneet yhden vastasyntyneen hengen. Hän on nimeltään Bree Tanner, eikä hän halunnut taistella, joten luovutti itsensä Carlislelle. Jane kiduttaa Breetä saadakseen tältä tietoa, jonka jälkeen käskee Felixin tappamaan tytön. Kun Jane huomauttaa, että Caiusta varmasti kiinnostaa se, että Bella on edelleen ihminen, Bella kertoo että hänen muuttumispäivänsä on jo sovittu. Bella menee tapaamaan Jacobia tämän kotiin ja kertoo, että vaikka rakastaakin tätä, hän on päättänyt olla Edwardin kanssa. Jacob, sydän murtuneena, luovuttaa Bellan suhteen ja lupaa, ettei tule hänen ja Edwardin välille.

Bella ja Edward menevät niitylle, jossa Bella kertoo Edwardille, että on päättänyt tehdä asiat hänen tavallaan: he menevät naimisiin, rakastelevat ja sitten hänet muutetaan vampyyriksi. Bella selittää myös, ettei ole koskaan ollut normaali eikä tule koskaan olemaankaan; Hän ei ole tuntenut paikkaansa maailmassa koko elämänsä aikana, mutta Edwardin maailmassa hän tuntee itsensä vahvemmaksi. Bella sanoo että Edwardin ja Bellan on nyt tehtävä jotakin hyvin vaarallista. Edward toki luulee heti, että Bella puhuu muuttumisesta. Hän kieltäytyy heti, mutta Bella kertoo asian liittyvän kihlautumiseensa. Edward ymmärtää. Tämän jälkeen he päättävät kertoa Charlielle kihlautumisestaan.

**Juonipaljastukset päättyvät tähän.**

Näyttelijät
-----------

Elokuvassa esiintyviä näyttelijöitä vuoden 2010 MTV Movie Awards-gaalassa. Vasemmalta oikealle: Alex Meraz, Chaske Spencer, Jackson Rathbone, Kiowa Gordon, Nikki Reed, Peter Facinelli ja Elizabeth Reaser.
*Pääartikkeli: Luettelo Twilight-elokuvasarjan näyttelijöistä*
**Pääroolit**

* Kristen Stewart – Bella Swan, teini-ikäinen tyttö, joka seurustelee vampyyri Edward Cullenin kanssa ja on Jacob Blackin paras ystävä. Hän joutuu tahtomattaan toisiaan halveksivan Edwardin ja Jacobin riitojen keskelle, ja joutuu tekemään valinnan poikien välillä.
* Robert Pattinson – Edward Cullen, Bellan vampyyripoikaystävä. Hän on huolestunut Bellan ja Jacobin ystävyyssuhteesta ja pelkää heidän välillään olevan syvempiäkin tunteita.
* Taylor Lautner – Jacob Black, Bellan paras ystävä ja La Pushin ihmissusilauman jäsen. Jacob tukee Bellaa tämän vaikeina aikoina ja tuntee ystävyyttä syvempiä tunteita tyttöä kohtaan, mutta Bella ei ole varma siitä vastaako Jacobin tunteisiin.
* Peter Facinelli – Carlisle Cullen, Cullenien perheen johtaja ja isähahmo.

Vastaanotto
-----------

### Julkaisu

Elokuvan liput tulivat myyntiin 14. toukokuuta 2010. Ensimmäinen punaisen maton ensinäytös oli 24. kesäkuuta Los Angelesin Nokia Theatressa. Faneilla oli mahdollisuus nähdä elokuva aiemmin, 21. kesäkuuta 2010 Nokia Plazassa, Los Angelesissa, mutta sen päivämäärä muuttui kahta päivää myöhäisemmäksi, 23. kesäkuuta 2010. Ison-Britannian virallinen ensi-ilta oli 1. heinäkuuta 2010 Leicester Squaressa, Lontoossa. Kristen Stewart, Robert Pattinson tai Taylor Lautner eivät kukaan olleet tässä ensi-illassa.

Kun *Epäilys* julkaistiin, niin aikaiset ennusteet arvioivat, että elokuva tulisi keräämään 150-180 miljoonaa dollaria kuusi päivää sen julkaisun jälkeen, jolloin elokuva ohittaisi sen edeltäjän, *Uusikuun* keräämät 142 miljoonaa dollaria kolme päivää sen julkaisun jälkeen. Elokuva myi 82 prosenttia Fandangon online elokuvalipuista ja on pysynyt listan viidentenä jo toukokuun neljännestätoista. MovieTickets.com kertoo myös, että *Epäilys* on myös myynyt ennätyksellisesti ennakkolippuja heidän sivuillaan, myyden yli 50 prosenttia lipuistaan. Elokuva on tällä hetkellä eniten lippuja myynyt elokuva vuonna 2010 ja tulee luultavasti pysymään sellaisena, ellei Harry Potter -elokuvasarjan viimeinen osa *Harry Potter ja kuoleman varjelukset* riko ennätystä marraskuussa. Elokuva on rikkonut myös muiden elokuvateattereiden ennätyksiä.

### Kriitikoiden vastaanotto

Elokuva sai kriitikoilta ristiriitaisen vastaanoton. Sillä on tällä hetkellä 55% "tuore" arvosana Rotten Tomatoes-sivustolla perustuen 214 elokuvakriitikon arvosteluun. Sivuston huippukriitikot ovat antaneet elokuvalle 66% "tuore" arvosanan perustuen 35 arvosteluun.

### Tuotto

Elokuva teki uuden keskiyön näytökseen myytyjen lippujen ennätyksen Yhdysvaltojen ja Kanadan lippukassan historiassa, saaden kokoon arviolta 30 miljoonaa dollaria yli neljässätuhannessa teatterissa.
Edellisen ennätyksen omasi elokuvan edeltäjä, *Twilight – Uusikuu* tienaten 26.3 miljoonaa dollaria. *Twilight - Epäilys* ohitti myös elokuvan *Transformers: Kaatuneiden kosto* keskiyön näytöksissä IMAX - teattereissa. *Epäilys* tienasi enemmän kuin yhden miljoonan dollarin 192 teatterissa, kun *Kaatuneiden kosto* tienasi 959 000 dollaria. Avauspäivänään elokuva tuotti yhteensä 68.5 miljoonaa dollaria Yhdysvalloissa.

Muualla kuin Yhdysvalloissa elokuva tuotti 16.2 miljoonaa dollaria, joka löi *Uusikuun*. Venäjällä *Epäilys* tienasi arviolta 3.9 miljoonaa dollaria, Italiassa arviolta 3.1 miljoonaa, Filippiineillä 1.2 miljoonaa dollaria ja Belgiassa arviolta 1.1 miljoonaa dollaria. Kolmessa päivässä elokuva tienasi 121.3 miljoonaa dollaria. Kuuden päivän jälkeen elokuva tienasi 176.3 miljoonaa dollaria. 12. heinäkuuta elokuva oli saanut kokoon maailmanlaajuisesti 456 miljoonaa dollaria, jolloin sen ennustettiin saavan kokoon 500 miljoonaa dollaria. Tämän puoli miljardia dollaria se sai kokoon 17. heinäkuuta 2010.

26. elokuuta mennessä elokuva on tienannut edeltävään summaan 71 270 dollaria lisää 557:tä paikkakunnalta. Elokuvan lopullinen tuottomäärä julkaistiin lokakuussa: Elokuva tienasi lippukassalta lopullisen määrän 690 miljoonaa dollaria. Elokuvan edeltäjä *Twilight – Uusikuu* tienasi 297 miljoonaa dollaria.

DVD ja Blu-Ray
--------------

Elokuva ilmestyi kahden levyn julkaisuna Suomessa 3. joulukuuta 2010, mutta sitä alettiin myymään ennakkoon jo syyskuussa. Yhdysvalloissa elokuva ilmestyi 4. joulukuuta 2010 ja Isossa-Britanniassa 6. joulukuuta 2010. Elokuva julkaistiin sekä yhden -että kahden levyn julkaisuna ja Summit Entertainment julkaisi elokuvan DVD:nä ja Blu-raynä. Ison-Britannian DVD-julkaisu sisältää extra-materiaalia yli kolmen tunnin ajan, esimerkiksi haastatteluja, poistettuja kohtauksia, kuvagallerian ja muuta. Ranskassa julkaistiin myös keräilijän kokoelma ja se julkaistiin 3. joulukuuta. Se sisältää haastatteluja, materiaalia kulissien takaa ja kalenterin.

Kaksi päivää elokuvan ilmestymisen jälkeen (eli 4. joulukuuta ja 5. joulukuuta) Blu-ray julkaisua oli myyty yli kolme miljoonaa kopiota.

Palkinnot
---------

*Pääartikkeli: Luettelo Twilight-elokuvasarjan palkinnoista ja ehdokkuuksista*

Jatko-osa
---------

*Pääartikkeli: Twilight – Aamunkoi*
Toukokuussa 2010 Summit Entertainment virallisti, että myös kirjasarjan neljännestä ja viimeisestä kirjasta *Aamunkoi* tehdään elokuva. Elokuvan ohjaa Bill Condon ja käsikirjoittaa Melissa Rosenberg. Ohjaaja Condon on allekirjoittanut sopimuksen yhdessä Summit Entertainmentin kanssa kaksiosaisen elokuvan kuvaamisesta. Summit Entertainment on virallistanut myös, että elokuvasta tulee kaksiosainen. Elokuvan ensimmäisen osan on määrä saada ensi-iltansa 18. marraskuuta 2011 ja toisen osan 16. marraskuuta 2012. Rosenberg on kertonut, että kaikki eivät tule olemaan tyytyväisiä elokuvasarjan päätoselokuvaan. Summitin virallistaessa elokuvan teon se virallisti myös, että koko Cullenin perhe on palaamassa viimeiseen kaksiosaiseen elokuvaan samoine näyttelijöineen ja pääosineen kuin ennenkin, mukaan lukien Billy Burken. Elokuvan kuvaukset alkavat loka-joulukuun aikoihin 2010.

Lähteet
-------

1. ↑  Release Date eclipsemovie.org.  Arkistoitu 24.1.2010. Viitattu 16.2.2010. (englanniksi)
2. ↑  Official Run-Time For ‘Eclipse’, And Ticket Details! *eclipsemovie.org*.  Arkistoitu 14.5.2010. Viitattu 11.5.2010. (englanniksi)
3. ↑  What You Need to Know About 'Breaking Dawn' about.com.  Arkistoitu 21.6.2010. Viitattu 15.7.2010. (englanniksi)
4. ↑  In the Blood The New Yorker. Viitattu 10.6.2009. (englanniksi)
5. ↑  Twilight: The Movie - February 4, 2009 Stepheniemeyer.com. Viitattu 10.6.2009. (englanniksi)
6. ↑  Movie Review: 'Twilight' Los Angeles Times. Viitattu 7.4.2009. (englanniksi)
7. ↑  'Twilight' grosses $35.7 mil on Friday Entertainment Weekly. Viitattu 27.4.2009. (englanniksi)
8. ↑  'Twilight' Tuesday Finale: Director Catherine Hardwicke Raves About Film's Success — 'Unbelievable!' MTV. Viitattu 24.3.2009. (englanniksi)
9. ↑  TWILIGHT Box Office Mojo. Viitattu 27.4.2009. (englanniksi)
10. ↑  'Twilight' Sequel Confirmed: 'New Moon' To Hit The Big Screen MTV. Viitattu 7.8.2009. (englanniksi)
11. ↑  WORLDWIDE OPENINGS Box Office Mojo. Viitattu 23.11.2009. (englanniksi)
12. ↑  'Twilight' film franchise looks ahead Hollywood Reporter.  Arkistoitu 7.9.2009. Viitattu 7.8.2009. (englanniksi)
13. ↑  Summit Entertainment's Twilight Saga's Eclipse to be Released June 30, 2010 Summit Entertainment. Viitattu 13.8.2009. (englanniksi)
14. ↑  'Twilight' exclusive: Chris Weitz will not direct third film, 'Eclipse' Entertainment Weekly.  Arkistoitu 13.11.2010. Viitattu 23.8.2009. (englanniksi)
15. ↑  David Slade to Direct Summit Entertainment's The Twilight Saga: Eclipse Summit Entertainment. Viitattu 23.8.2009. (englanniksi)
16. 1 2 3 4 5  Summit Entertainment Starts Production on The Twilight Saga: Eclipse Summit Entertainment. Viitattu 22.8.2009. (englanniksi)
17. ↑  Bryce Dallas Howard Joins The Twilight Saga: Eclipse Comingsoon.net.  Arkistoitu 1.8.2009. Viitattu 30.7.2009. (englanniksi)
18. ↑  Nikki Reed & Rachelle Lefevre Talk ‘New Moon’ With Maria www.accesshollywood.com. Viitattu 3.7.2009. (englanniksi)
19. ↑  Rachelle Lefevre ‘Stunned’ Over ‘Eclipse’ Recasting Access Gollywood. Viitattu 6.8.2009. (englanniksi)
20. ↑  'The Twilight Saga: Eclipse' Shoot Dates Revealed! MTV. Viitattu 24.7.2009. (englanniksi)
21. ↑  Eclipse Wrapped, a Trio of New Moon Stills & Wallpaper, Twilight Returning to Theatres Dread Central. Viitattu 2.11.2009. (englanniksi)
22. ↑  First Eclipse Still – Edward and Bella eclipsemovie.org.  Arkistoitu 18.10.2009. Viitattu 1.11.2009. (englanniksi)
23. ↑  David Slade Shares Exclusive Picture of Riley! eclipsemovie.org.  Arkistoitu 3.11.2009. Viitattu 1.11.2009. (englanniksi)
24. ↑  New/Old Eclipse Set Pictures — Robert Pattinson, Kristen Stewart, and Billy Burke! eclipsemovie.org.  Arkistoitu 18.1.2010. Viitattu 23.12.2009. (englanniksi)
25. 1 2  ‘Eclipse’ Reshoots in Vancouver With Another Director?! eclipsemovie.org.  Arkistoitu 17.4.2010. Viitattu 15.4.2010. (englanniksi)
26. 1 2 3  Gossip Cop Busts ‘Eclipse’ Reshoot Rumors! eclipsemovie.org.  Arkistoitu 17.4.2010. Viitattu 15.4.2010. (englanniksi)
27. 1 2 3 4  HitFix: ‘Twilight Saga: Eclipse’ Doing Pickups With David Slade, Not Reshoots eclipsemovie.org.  Arkistoitu 18.4.2010. Viitattu 15.4.2010. (englanniksi)
28. 1 2  Muse May Be On Third 'Twilight' Soundtrack Too MTV. Viitattu 17.10.2009. (englanniksi)
29. 1 2 3  Muse WILL Be On Eclipse Soundtrack With The First Single!!!!!! MTV.  Arkistoitu 12.5.2010. Viitattu 8.5.2010. (englanniksi)
30. 1 2  The Twilight Saga Eclipse Soundtrack Cover, The Score Release Date! PLUS Latin American Band, Jesse & Joy Will Be On The Soundtrack! eclipsemoive.org.  Arkistoitu 12.5.2010. Viitattu 11.5.2010. (englanniksi)
31. ↑  Howard Shore to score ‘Twilight: Eclipse" moviescoremagazine.com.  Arkistoitu 25.1.2010. Viitattu 14.2.2010. (englanniksi)
32. ↑  ‘Eclipse’ Soundtrack Release Date Set For June! eclipsemovie.org.  Arkistoitu 26.4.2010. Viitattu 19.4.2010. (englanniksi)
33. ↑  Brand new Eclipse stills !!! fanpop.com. Viitattu 15.2.2010. (englanniksi)
34. ↑  Uusin Pattinson-elokuva sisältää syötin MSN viihde.  Arkistoitu 23.2.2010. Viitattu 20.2.2010. (suomeksi)
35. ↑  Eclipse Trailer Will Be Shown in Front of Remember Me! clevvertv.com.  Arkistoitu 22.2.2010. Viitattu 20.2.2010. (englanniksi)
36. ↑  French New Moon DVD Includes Making of Eclipse Clip! newmoonmovie.org.  Arkistoitu 30.1.2010. Viitattu 30.1.2010. (englanniksi)
37. ↑  UK ‘New Moon’ DVD and Blu-Ray Will Contain a Sneak Peek of ‘Eclipse’ newmoonmovie.org.  Arkistoitu 26.2.2010. Viitattu 17.2.2010. (englanniksi)
38. 1 2  Wal-Mart to Have ‘Eclipse’ Footage on Their ‘New Moon’ Two-Disc Set! eclipsemovie.org.  Arkistoitu 17.2.2010. Viitattu 23.2.2010. (englanniksi)
39. ↑  Eclipse Teaser Sneak Peek Will Be Released Tomorrow! clevverTV. Viitattu 10.3.2010. (englanniksi)[vanhentunut linkki]
40. ↑  Screencaps From the 10 Second ‘Eclipse’ Teaser Trailer!! eclipsemovie.org.  Arkistoitu 13.3.2010. Viitattu 10.3.2010. (englanniksi)
41. ↑  The Eclipse Trailer Its Finally Here!!! eclipsemovie.org.  Arkistoitu 14.3.2010. Viitattu 11.3.2010. (englanniksi)
42. ↑  VIDEO: Exclusive ‘Eclipse’ Sneak Peek from ‘New Moon’ DVD OK!. Viitattu 20.3.2010. (englanniksi)
43. ↑  Eclipse Sneak Peek Scene cullenspark.blogspot.com. Viitattu 20.3.2010. (englanniksi)
44. ↑  Final Eclipse Trailer To Debut On April 23rd!! eclipsemovie.org.  Arkistoitu 20.4.2010. Viitattu 17.4.2010. (englanniksi)
45. ↑  Robert Pattinson, Kristen Stewart, & Taylor Lautner To Present At The MTV Movie Awards! eclipsemovie.org.  Arkistoitu 27.5.2010. Viitattu 24.5.2010. (englanniksi)
46. ↑  Gigantic Eclipse Movie Poster Spotted in Finland eclipsemovie.org.  Arkistoitu 28.5.2010. Viitattu 26.5.2010. (englanniksi)
47. ↑  NEW Eclipse Clip To Air At National Movie Awards Tonight! eclipsemovie.org.  Arkistoitu 29.5.2010. Viitattu 27.5.2010. (englanniksi)
48. ↑  Winners 2010 nationalmovieawards.com.  Arkistoitu 19.10.2013. Viitattu 27.5.2010. (englanniksi)
49. ↑  Eclipse Cast Arrives in Vancouver for Pre-Production Work *eclipsemovie.org*.  Arkistoitu 11.8.2009. Viitattu 11.8.2009. (englanniksi)
50. ↑  Twilight Saga: Eclipse Final Runtime, New Still & Ticket Info dreadcentral.com. Viitattu 16.7.2010. (englanniksi)
51. ↑  "Eclipse" Premiere on June 24 Gossip Cop.  Arkistoitu 11.6.2010. Viitattu 16.7.2010. (englanniksi)
52. ↑  Summit Entertainment Announces Camp-Out Dates for "Eclipse" Premiere hollywoodnews.com.  Arkistoitu 19.5.2010. Viitattu 16.7.2010. (englanniksi)
53. ↑  THE TWILIGHT SAGA: ECLIPSE Premiere – Fan Line and Camping Rules & Regulations Facebook. Viitattu 16.7.2010. (englanniksi)
54. ↑  Noooo! R-Pattz WON’T be at the Eclipse UK premiere heatworld.com. Viitattu 16.7.2010. (englanniksi)
55. ↑  Box Office: 'Eclipse' Looks to Scare Up at Least $150M The Wrap.  Arkistoitu 30.6.2010. Viitattu 16.7.2010. (englanniksi)
56. ↑  'Eclipse' Top Advance Ticket Seller Of Year deadline.com. Viitattu 16.7.2010. (englanniksi)
57. ↑  Twilight’s 'Eclipse' tops advance ticket sales for 2010 The Independent. Viitattu 16.7.2010. (englanniksi)
58. ↑  'Eclipse' now top advance ticket-seller Entertainment Weekly. Viitattu 16.7.2010. (englanniksi)
59. ↑  The Twilight Saga: Eclipse (2010) Rotten Tomatoes. Viitattu 18.10.2010. (englanniksi)
60. 1 2  "Eclipse" Takes $30 Million Bite From Midnight Box Office ABC News. Viitattu 15.7.2010. (englanniksi)
61. ↑  Weekend Briefing: 'Eclipse' Rises with Record Release, Midnight Launch Box Office Mojo. Viitattu 15.7.2010. (englanniksi)
62. ↑   Entertainment Weekly.  Arkistoitu 4.7.2010. Viitattu 15.7.2010. (englanniksi)
63. ↑  Around-the-World Brief: 'Eclipse' Opening Day Overshadows 'New Moon' Box Office Mojo. Viitattu 15.7.2010. (englanniksi)
64. ↑  Friday Report: 'Eclipse' Doesn't Jump But Easily Leads Box Office Mojo. Viitattu 15.7.2010. (englanniksi)
65. ↑  Box office: 'Twilight Saga: Eclipse' is huge but just short of 'New Moon'; 'Airbender' has solid start [updated] Los Angeles Times. Viitattu 15.7.2010. (englanniksi)
66. ↑  Eclipse Closing In On A Half A BILLION Dollars At Box Office! eclipsemovie.org.  Arkistoitu 17.7.2010. Viitattu 18.7.2010. (englanniksi)
67. ↑  "Eclipse" closing in on half a billion dollars at box office Gossip Cop.  Arkistoitu 14.7.2010. Viitattu 18.7.2010. (englanniksi)
68. ↑  'Eclipse' still has bite at No. 1 overseas The Hollywood Reporter. Viitattu 18.7.2010. (englanniksi)
69. ↑  Eclipse Officially Hits the Quarter of a Billion Dollars Mark eclipsemovie.org.  Arkistoitu 20.7.2010. Viitattu 18.7.2010. (englanniksi)
70. ↑  Eclipse approaches $256M domestic, $475M worldwide PROnetworks.  Arkistoitu 2.1.2011. Viitattu 18.7.2010. (englanniksi)
71. ↑  Eclipse Box Office Update! eclipsemovie.org.  Arkistoitu 30.8.2010. Viitattu 13.9.2010. (englanniksi)
72. 1 2  The Twilight Saga: Eclipse’s Final Box Office Numbers! eclipsemovie.org.  Arkistoitu 2.11.2010. Viitattu 25.10.2010. (englanniksi)
73. ↑  Twilight - Eclipse, Epäilys 2DVD NetAnttila. Viitattu 14.9.2010. (suomeksi)[vanhentunut linkki]
74. 1 2 3  The Twilight Saga: Eclipse DVD/Blu-Ray Confirmed PLUS UK Release Date & Information! eclipsemovie.org.  Arkistoitu 11.9.2010. Viitattu 14.9.2010. (englanniksi)
75. ↑  The Twilight Saga: Eclipse French DVD/Blu-Ray Collector’s Edition eclipsemovie.org.  Arkistoitu 20.9.2010. Viitattu 14.9.2010. (englanniksi)
76. ↑  The Twilight Saga: Eclipse DVD/Blu-Ray Sells 3 Million Copies in the First Two Days! eclipsemovie.org.  Arkistoitu 12.12.2010. Viitattu 11.12.2010. (englanniksi)
77. 1 2 3  Summit Officially Confirms Breaking Dawn Movie Details, Cast Returns Including Kellan Lutz and Ashley Greene eclipsemovie.org.  Arkistoitu 27.6.2012. Viitattu 20.5.2010. (englanniksi)
78. ↑  It’s Official! Bill Condon Will Direct "Breaking Dawn" Twilight News.  Arkistoitu 9.8.2010. Viitattu 2.5.2010. (englanniksi)
79. ↑  It’s Official: Breaking Dawn Will Be Two Films! breakingdawnmovie.org.  Arkistoitu 16.6.2010. Viitattu 16.7.2010. (englanniksi)
80. ↑  Salary Disputes Holding Up ‘Breaking Dawn’ (Twilight 5)? eclipsemovie.org.  Arkistoitu 12.5.2013. Viitattu 11.5.2010. (englanniksi)
81. ↑  The Twilight Saga: Breaking Dawn - Part 2 Hits Theaters November 16th, 2012 movieweb.com.  Arkistoitu 6.8.2010. Viitattu 3.8.2010. (englanniksi)
82. ↑  Breaking Dawn Part 2 in theaters Nov. 16, 2012 Twilight Source.  Arkistoitu 24.10.2010. Viitattu 3.8.2010. (englanniksi)
83. ↑  Melissa Rosenberg: ‘Not All of the Fans will be Happy’ clevvertv.  Arkistoitu 26.3.2010. Viitattu 15.2.2010. (englanniksi)
84. ↑  Would You See Breaking Dawn Without Kellan Lutz and Ashley Greene? Buzz Sugar.  Arkistoitu 13.5.2010. Viitattu 20.5.2010. (englanniksi)
85. ↑  What You Need to Know About 'Breaking Dawn' about.com.  Arkistoitu 21.6.2010. Viitattu 16.7.2010. (englanniksi)

Aiheesta muualla
----------------

* Nanna Yli-Hukka: Twilight - Epäilys  30.6.2010. Filmgoer.fi.  [vanhentunut linkki]
* Noora Wikman: Twilight - Epäilys ei yllätä  30.6.2010. Fleim.fi.  [vanhentunut linkki]